**Д О К Л А Д**

**за ДЕЙНОСТТА НА ОБЛАСТНА ДИРЕКЦИЯ „ЗЕМЕДЕЛИЕ“ – СОФИЯ-ГРАД**

**ЗА 2021 ГОДИНА**

**AДМИНИСТРАТИВНА СТРУКТУРА И ЧИСЛЕНОСТ НА ОБЛАСТНА ДИРЕКЦИЯ “ЗЕМЕДЕЛИЕ”- СОФИЯ-ГРАД**

Областна дирекция "Земеделие" – София-град е специализирана териториална администрация към министъра на земеделието.

ОД „Земеделие” – София-град е юридическо лице на бюджетна издръжка и е второстепенен разпоредител с бюджет към министъра на земеделието. Ръководи се и се представлява от директор, който е орган на изпълнителната власт.

Дейността, структурата, организацията на работа и числеността на областната дирекция е уредена с Устройствен правилник на областните дирекции “Земеделие”, в сила от 26.01.2010 г. (обн. ДВ бр.7/2010 г., посл.изм. ДВ. бр.97 от 13 ноември 2020 г.).

Структурата и числеността на отделните административни звена се определят с длъжностното разписание при спазване на разпоредбите на Закон за администрацията, Закон за държавния служител и подзаконовите актове по прилагането им.

Общата численост на ОД „Земеделие“ – София-град, към 31.12.2021 г. е 43щатни бройки, в т. ч. и три Общински служби по земеделие.

Дейността на ОД „Земеделие” – София-град се осъществява на основата на принципите: законност, откритост, достъпност, ефективност, субординация, координация, предвидимост, обективност, безпристрастност, отговорност и отчетност.

Според характера на дейността, която извършват, административните звена в Областна дирекция „Земеделие" - София-град са обособени в обща и специализирана администрация.

Общата администрация е организирана в дирекция "Административно-правна, финансово-стопанска дейност и човешки ресурси" („АПФСДЧР“). Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Дирекция „АПФСДЧР“ отговаря за: предоставянето на информация на граждани и юридически лица по Закона за достъп до обществена информация; финансово-счетоводното обслужване на ОД „Земеделие“ – София-град, в съответствие с разпоредбите на Закона за счетоводството, Закона за публичните финанси и др. нормативни актове, касаеща финансовата дейност; изготвянето на предложения по средносрочната бюджетна прогноза, проектобюджета и бюджета на Областната дирекция; управлението на имотите и вещите, държавна собственост, предоставени за ползване от ОД „Земеделие“ – София-град; информационното обслужване на Дирекцията.

Специализираната администрация е организирана в Главна дирекция „Аграрно развитие", като в състава й се включват три общински служби по земеделие на територията на областта като нейни териториални звена. Специализираната администрация подпомага и осигурява осъществяването на правомощията на директора.

Организационната структура има голямо значение за достигане на поставените цели и функциите на администрацията по организация, координация и контрол при изпълнение на административната дейност и възложените задачи, свързани с ефективното функциониране на администрацията.

Съгласно чл. 33, ал.1 от ЗСПЗЗ Общинските служби по земеделие /ОСЗ/ са териториални звена на областните дирекции „Земеделие”. Към дирекцията като териториални звена функционират три общинските служби по земеделие – ОСЗ Северна, ОСЗ Западна и ОСЗ Източна. Те обслужват собственици/наследници и ползватели на земеделски земи и гори, и земеделски стопани на територията на област София-град с общо **68 землища**, разпределени както следва:

**ОСЗ Западна** обслужва **17 землища** – гр. Банкя (кв. Вердикал, кв. Градоман, кв Михайлово, гр. Банкя), с. Иваняне, с. Клисура, с. Мало Бучино, с. Мърчаево, с. Владая, гр. София – кв. Симеоново, кв. Драгалевци, кв. Горна Баня, кв. Суходол, кв. Филиповци, кв. Княжево, кв. Бояна и кв.Дървеница; В АГКК землищата са 7.

**ОСЗ Източна** обслужва **26 землища** – с. Бистрица, гр. Бухово, с. Бусманци, с. Долни Богров, с. Долни Пасарел (Долни Пасарел, Язовир Искър), с. Герман, с. Горни Богров, с. Железница, с. Желява, с. Казичене, с. Кокаляне, с. Кривина, с. Лозен (Горни Лозен, Долни Лозен), с. Панчарево, с. Плана, с. Яна, гр. София – кв. Ботунец, кв. Враждебна, кв. Челопечене, кв. Кремиковци, кв. Сеславци, кв. Слатина, кв. Горубляне и кв. Подуене; В СГКК землищата са 17.

**ОСЗ Северна** обслужва **25 землища** - с. Волуяк, с. Мрамор, с. Житен, с. Доброславци, с. Балша, с. Мировяне, гр. Нови Искър – кв. Кумарица, кв. Гниляне, кв. Курило, кв. Славовци, с. Подгумер, с. Войнеговци, с. Локорско, с. Световрачене, с. Негован, с. Чепинци, гр. София – кв. Бенковски, кв. Орландовци, кв. Малашевци, кв. Илиенци, кв. Обеля, кв. Връбница, кв. Требич, с. Кубратово и с. Кътина; В СГКК землищата са 16.

Някои от землищата попадат изцяло в регулация и тяхната територия не участва в създаване на масиви за ползване по чл. 37в и 37ж от ЗСПЗЗ.

**СТРУКТУРА НА ОБЛАСТНА ДИРЕКЦИЯ „ЗЕМЕДЕЛИЕ“ СОФИЯ-ГРАД ОРГАНОГРАМА**

ДИРЕКТОР

ГЛАВЕН СЕКРЕТАР СЕКРЕТАРсекретар

Директор АПФСДЧР

Главен Директор АР

Гл. юрисконсулт

Главен експерт

Гл. счетоводител

Главен инспектор

Главен експерт

Младши експерт

Младши експерт

Н-к ОСЗ Нови Искър

Главен специалист

Счетоводител

Н-к ОСЗ Северна

Н-к ОСЗ Западна

Н-к ОСЗ Източна

Главен експерт

Главен експерт

Главен експерт

Старши експерт

Младши експерт

Старши експерт

Младши експерт

Главен специалист

Младши експерт

Главен специалист

Старши специалист

Главен специалист

**ИЗПЪЛНЕНИЕ НА БЮДЖЕТА ЗА 2021 ГОДИНА**

Дирекция „АПФСДЧР“ осъществява финансово – счетоводното обслужване в съответствие с разпоредбите на Закон за счетоводството, Закон за публичните финанси, Счетоводната политика на ОД „Земеделие” – София-град, указанията на МЗм, Министерството на финансите и нормативните актове отнасящи се до бюджетното счетоводство. Съгласно разпоредбите Дирекцията изготвя ежемесечни, тримесечни и годишни отчети за касовото изпълнение на бюджета си, които представя в законоустановената форма и срокове в Министерство на земеделието.

Прилаганата отчетност е диференцирана в две основни насоки: отчетност на касова основа и отчетност на начислена основа /счетоводна отчетност/.

Стопанските операции се отразяват в три обособени отчетни групи: „Бюджет“, „Други сметки и дейности” и „Сметки за средства от Европейски съюз”.

Закупените дълготрайните активи се отчитат по цена на придобиване, включваща покупната цена и разходите за привеждане на актива в подходящ за експлоатацията му вид. За дълготрайни активи се отчитат и признават активи, когато стойността им в момента на придобиването е по-голяма от 1000 лв. без ДДС, с изключение на компютрите, чийто стойностен праг е 500 лв. без ДДС.

Материалните запаси се оценяват по доставна стойност, която включва разходите за закупуване и други, които допринасят за привеждането на материалите в готов за тяхното ползване вид.

Приходите се определят по справедлива стойност на полученото или подлежащо на получаване възнаграждение под формата на парични средства. Отчитат се на начислена основа в момента на тяхното възникване и на касова основа в момента на постъпване по сметките на Дирекцията, съгласно параграфите на Единната бюджетна класификация (ЕБК). Като приходи от стопанската дейност, в Областна дирекция „Земеделие“ – София-град се отчитат приходите от наеми на земя. Отчитането на приходите се извършва съобразно счетоводната политика на първостепенния разпоредител – Министерство на земеделието.

**ПРИХОДНА ЧАСТ**

Приходите, които постъпват в ОД „Земеделие“ – София-град се формират от: събрани приходи от Общинските служби по земеделие към Дирекцията съгласно „Тарифа за таксите, събирани от органите по поземлена собственост“ (Приложение № 1 към чл. 1 от ПМС № 286/10.07.1997 г.); приходи от регистрация и контрол на земеделска и горска техника съгласно „Тарифа за таксите, събирани по Закона за регистрация и контрол на земеделската и горската техника“; приходи от отдаване под наем и аренда на земеделски земи от Държавния поземлен фонд (на основание чл. 47, ал. 1 от ППЗСПЗЗ).

Отчетените приходи за периода 01.01.2021 г. до 31.12.2021 г. са в размер на **485 395,00 лв.**, разпределени по видове както следва:

• От такси, съгласно Тарифа за таксите, събирани от органите по поземлената собственост и Тарифа за таксите чл. 17, ал. 1 от Закон за регистрация и контрол на земеделската и горската техника в размер на **464 827,00 лв.,** отразени в § 25-01 „Такси за административни и други услуги и дейности“;

• От отдаване под наем на земеделски земи от Държавния поземлен фонд в размер на **21 022,00 лв.,** отразени в § 24-06 „Приходи от наеми на земя”, постъпили по банкова сметка на ОД „Земеделие” София-град.

• От внесен данък върху приходите от стопанска дейност: **– 493,00 лв.**

• Други приходи в размер на **39,00 лв.**

**РАЗХОДНА ЧАСТ**

Разходната част на бюджета на ОД „Земеделие” – София-град за периода от 01.01.2021 г. до 31.12.2021 г. е формирана по показатели както следва:

1. Заплати, възнаграждения и социално осигурителни вноски;

2. Текуща издръжка, в това число разходи за материали и консумативи, горива, вода, ел.енергия, външни услуги, платени данъци и такси, командировки в страната и др.;

3. Капиталови разходи – 4 320,00 лв.:

Извършените разходи в периода 01.01.2021 г. до 31.12.2021 г. от ОД „Земеделие“ – София-град са в размер на **1 083 645,00 лв.,** разпределени както следва:

* разходи за заплати и други възнаграждения на персонала 696 585,00 лв.;
* разходи за осигурителни вноски 193 856,00 лв.;
* разходи за издръжка 174 460,00 лв.;
* платени данъци и такси 14 424,00 лв.

За календарната 2021 г. ОД „Земеделие“ – София-град е извършила разходи по Системата за земеделска счетоводна информация (СЗСИ), Модернизация на земеделските стопанства и Преброяване на земеделски стопанства в България 2020 в размер на 25 721,93 лв., отчетени в „Касови трансфери от/за сметки за средства от ЕС на бюджетни организации от подсектор "Централно управление" и изплатени от валутната сметка на Министерство на земеделието.

ОД „Земеделие” – София-град стриктно спазва бюджетната дисциплина, като прецизира разходите си в рамките на утвърдената бюджетна рамка за 2021 г., при спазване на нормативната база за законосъобразност и целесъобразност при прилагане на Системите за финансово управление и контрол (СФУК).

Областна дирекция „Земеделие“ – София-град за финансовата 2021 г. в своята дейност спазва принципите на добро финансово управление, ефективно и икономично използване на предоставения бюджетен ресурс. Спазвайки разпоредбата на чл. 102 от Закона за публичните финанси Дирекцията не допуска поемането на ангажименти за разходи, нахвърлящи размера на утвърдените с бюджета, както и поемането на нови задължения за разходи над утвърдения допустим максимален размер на поемане на задължения за разходи на бюджетните организации.

**Система за финансово управление и контрол**

В ОД „Земеделие” - София-град има създадена Система за финансово управление и контрол (СФУК), която включва контролни правила и процедури, съобразно действащата нормативна уредба.

С цел спазване на нормативните изисквания и с оглед осигуряване на адекватно и ефективно функциониране на СФУК в Дирекцията, са изготвени и са утвърдени Вътрешни правила за финансово управление и контрол. Въведени са контролни дейности, които включват предварителен контрол за законосъобразност, система за двоен подпис, разделяне на отговорности между отделните структурни звена и служителите, процедури за пълно, вярно, точно и своевременно осчетоводяване на всички операции.

Във връзка с прилагане на контролните дейности, ОД „Земеделие” - София-град има изготвени и утвърдени вътрешни правила, както следва: Вътрешни правила за организацията и реда за извършване на проверка на декларациите по Закон за противодействие на корупцията и за отнемане на незаконно придобитото имущество, и за установяване на конфликт на интереси, утвърдени със Заповед № РД-04-12231/15.10.2021 г.; Вътрешни правила за организационната структура, права, задължения, нива на докладване, утвърдени със Заповед № РД-04-9253/21.07.2021 г.; Вътрешни правила за контрол и предотвратяване изпирането на пари, утвърдени със Заповед № РД-04-7635/21.06.2021 г.; Вътрешни правила за докладване на нарушения на Етичния кодекс за поведение на служителите, утвърдени със Заповед № РД-04-7553/18.06.2021 г.; Вътрешни правила за реда за съставяне и движение на счетоводните документи и свързаните с тях документи и процедри, утвърдени със Заповед № РД-04-7753/23.06.2021 г.; Инструкция за информация и комуникация, утвърдена със Заповед № РД-04-16080/22.11.2021 г.; Вътрешни правила за осъществяване на предварителен контрол за законосъобразност в ОД „Земеделие“ – София-град, утвърдени със Заповед № РД-04-5157/20.04.2021 г.; Вътрешни правила за реда и начина за осъществяване на предварителен контрол върху документи и действия, свързани с дейността на ОД „Земеделие“ – София-град, утвърдени със Заповед № РД-04-5149/20.04.2021 г.; Вътрешни правила за подготовка и провеждане на инвентаризация в ОД „Земеделие“ – София-град, утвърдени със Заповед № РД-04-9234/21.07.2021 г.; Вътрешни правила за управление на цикъла на обществени поръчки в ОД „Земеделие“ – София-град, утвърдени със заповед № РД-04-14722/27.10.2021 г.; Вътрешни правила за управление на човешките ресурс в ОД „Земеделие“ – София-град, утвърдени със заповед № РД-04-5139/20.04.2021 г.; Стандартна оперативна процедура за регистрация на земеделски стопани, утвърдена със заповед № РД-04-8395/06.07.2021 г.; Стандартна оперативна процедура за вписване в регистъра по чл. 3 от Закон за маслодайната роза на розопроизводители, розопреработватели, обекти за производство на продукти от цвят на маслодайна роза и на насажденията от маслодайна роза в Общинските служби по земеделие, утвърдена със заповед № РД-04-8371/06.07.2021 г.; Вътрешни правила за организацията и реда за извършване на проверка на декларациите по ЗПКОНПИ, и за установяване на конфликт на интереси в ОД „Земеделие“ – София-град, утвърдени със заповед № РД-04-13830/15.10.2021 г.; Вътрешни правила за условията и реда за предоставяне на достъп до обществена информация в Областна дирекция „Земеделие“ – София-град“, утвърдени със Заповед № РД-04-12231/15.09.2021 г.; Вътрешни правила за провеждане на процедури по създаване на масиви за ползване на земеделски земи и масиви за ползване на пасища, мери и ливади в ОД „Земеделие“ – София-град, утвърдени със Заповед № РД-04-7851/24.06.2021 г.; Вътрешни правила за условията и реда за изплащане на постъпилите по реда на чл. 37в, ал. 7 от ЗСПЗЗ и чл. 37ж, ал. 12 от ЗСПЗЗ суми за имотите, предоставяни за ползване по реда на чл. 37в, ал. 3, т. 2 от ЗСПЗЗ, утвърдени със Заповед № РД-04-7849/24.06.2021 г. В по-голямата си част действащите вътрешни правила през втората половина на 2021 г. бяха актуализирани и приведени в съответствие с действащата нормативна база, както и съобразени с указанията на Министерство на финансите и Министерство на земеделието.

**ОБЩА ХАРАКТЕРИСТИКА ЗА ОБЛАСТТА**

На територията на област София-град съгласно приключилото „Преброяване на земеделските стопанства 2020“ упражняват дейност **2 302 бр**. стопанства с местоположение в областта. Приоритетни сектори в областта са растениевъдство и животновъдство.

Общо използвана земеделска площ  - **28 074 ха**, от която обработваема земя – **22 668 ха**, трайни насаждения - **76 ха** и  постоянно затревени площи – **5 330 ха**. Относителния дял на общо използвана земеделска площ /ИЗП/ на област София-град спрямо ИЗП за цялата страна възлиза на 1 %.

По култури  за периода на обследване  резултатите са: **пшеница  - 6 003 ха** /спрямо засятите площи в страната – 0,50 %/; **ечемик – 1 969 ха** /спрямо засятите площи в страната – 1,49 %/; **царевица зърно – 5 234 ха** /спрямо засятите площи в страната – 0,89 %/; **слънчоглед – 5 672 ха** /спрямо засятите площи в страната – 0,69 %/.

На територията на област София-град се отглеждат и много различни култури в по- малки обеми: боб, нахут, лен, лимец, соя, теф, елда, спелта, зеленчуци и др.

Брой  животни  - **говеда и биволи – 4 374 бр.,** **овце – 4 484 бр**., **кози – 999 бр**., **свине – 33бр**., **птици – 43 633 бр**. и **пчелни семейства – 4 193бр**.

**1. РАСТЕНИЕВЪДСТВО.**

* 1. **Есенници**

Основни есенни култури за областта са пшеница, ечемик и зимна маслодайна рапица.

По години засети площи и среден добив в кг/дка са както следва:

***Пшеница*** - За стопанската **2019/2020 г**.са засяти 73 367 дка и е полученсреден добив от реколтираните 71 558 дка е  **392 кг/дка.** За стопанската **2020/2021 г**.са засяти 76 380 дка и е полученсреден добив  **466 кг/дка.**

***Ечемик*** -За стопанската **2019/2020** г.са засяти 20 299 дка и е получен среден добив от реколтираните 19 080 дка е  **488кг/дка.** За стопанската **2020/2021** г.са засяти 19 990 дка и е полученсреден добив **470 кг/дка.**

***Маслодайна Рапица*** - За стопанската **2019/2020 г**.са засяти **2 960 дка** и е получен среден добив от **198 кг/дка.** За стопанската **2020/2021 г**.са засяти **4 270 дка** и е получен среден добив от **273 кг/дка.**

**1.2. Пролетници:**

Основни пролетни култури за областта са маслодаен слънчоглед и царевица за зърно. Засяти площи и получен среден добив от тях са както следва:

***Слънчоглед***– През стопанската **2019/2020 г**.са засяти **66 520 дка,** и е получен среден добив от реколтираните 65 560 дка е  **218кг/дка.** През стопанската **2020/2021 г**.са засяти **51 670 дка,** и е получен среден добив **191 кг/дка.**

***Царевица за зърно*** – За стопанската **2019/2020** г.са засяти **58 487дка** и е получен среден добив от реколтираните 54 810 дка е  **518кг/дка.** За стопанската **2020/2021** г.са засяти **54 180 дка** и е получен среден добив **558 кг/дка.**

**2. ЖИВОТНОВЪДСТВО**

На територията на област София-град основно отглежданите животни са: крави, овце, свине, кози, птици, зайци и пчели. След унищожаването на свинете, поради заболяване от Африканска чума по свинете, няма регистрирани земеделски стопани, отглеждащи свине.

Броят на селскостопанските животни в областта по видове към 31.12.2021 г., съгласно информацията, събрана от Общинските служби „Земеделие“ е както следва:

|  |  |  |
| --- | --- | --- |
| **Наименование** | **2020 г.** | **2021 г.** |
| Говеда и Биволи | 8 653 | 4 374 |
| Овце-майки | 6 240 | 4 484 |
| Кози-майки | 1 1 8 | 999 |
| Свине-майки | 34 | 33 |
| Пчелни семейства | 2 715 | 4 193 |
| Птици | 25 205 | 43 633 |

На територията на област София-град се отглеждат калифорнийски червеи, охлюви и Българско овчарско куче.

Кланицата на територията на областта е една, а млекопреработвателните предприятия са четири броя, и работят целогодишно.

Областният консултативен съвет по животновъдство се събира и обсъжда проблеми на животновъдите. Заседанията на ОКСЖ и взетите решения се оповестяват на интернет страницата на ОДЗ – София-град. Това дава възможност на всеки животновъд да се запознае, и при желание да присъства на срещите.

Във връзка с обявената извънредна обстановка в страната се проведе само едно заседание на ОКСЖ, на което бяха разяснени новите моменти от Закон за ветеринарно-медицинската дейност.

През 2021 г. не е проведен есенен профилактичен преглед на пчелните семейства на територията на област София-град (извършен контрол на 10 % извадка).

**3. ХИДРОМЕЛИОРАЦИИ**

**3.1.** Служител от ОД „Земеделие“ – София-град проверява извършваните ремонтно-възстановителни работи от експлоатационното дружество „Напоителни системи ЕАД - София клон” за поддръжка на обектите за предпазване от вредното въздействие на водите, съгласува използване на външна техника, извършва проверка на всяко тримесечие чрез обход на обектите и съгласува отчетите. Това води до:

* Подобряване проводимостта в отделни критични места чрез почистване на наносни отложения в обхвата на съоръжения – мостове, водостоци и др.
* Частично премахване на растителност от коритата и бермите на корекциите на реки и дерета.

**3.2.** ОД „Земеделие” – София-град осъществява контрол и надзор на напояването на селскостопанските култури, експлоатацията и поддържането на хидромелиоративните системи за област София-град. Извършва се ежемесечна проверка и съгласуване на първичните документи при извършване на услугата „водоподаване за напояване” в т.ч. дневници, актове за реализирани поливки, обобщени отчети, заявки, фактури и платежни документи за реализираните водни маси.

**3.3**. Ежемесечно се извършват проверки и се контролира денонощната физическа охрана на язовир „Панчарево”, като констатациите от направените проверки на място се отразяват в протоколи, които се представят в Дирекция „Стопански дейности, инвестиции и хидромелиорации” към МЗм.

**3.4**. Изготвени са **18 бр.** становища по проекти на санитарно-охранителните зани по Наредба № 3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.

**4. ДЕЙНОСТИ НА ОД «ЗЕМЕДЕЛИЕ» - СОФИЯ-ГРАД**

**4. 1. ДИРЕКТНИ ПЛАЩАНИЯ КАМПАНИЯ 2021**

През годината дейностите по прием и обработка на заявленията за кандидатстване за Директни плащания в Интегрираната система за администриране и контрол (ИСАК) приключиха в регламентираните срокове. Обработени са **3 063** бр. заявления. Всички обработени заявления са предадени своевременно на ДФЗ – Разплащателна Агенция.

При очертаването на площите за подпомагане, на бенефициентите им бе обърнато внимание, че всички площи, заявени за подпомагане извън слой „Допустими за подпомагане площи“ (ДПП) ще бъдат проверявани. В много случаи бенефициентите се съобразяват със слоя ДПП и това доведе до намаляване на физическите блокове за теренни проверки.

През отчетния период са приети и обработени **67 възражения** на земеделски стопани, подадени в определения срок срещу специализиран слой „Допустими за подпомагане площи“.

Във връзка с обявената извънредна обстановка в страната, породена от пандемията от корона вирус COVID-19, беше въведена строга организация на работа, като към всеки компютър бяха монтирани по два монитора – един за служителя и един за земеделския стопанин. По този начин се осъществяваше безопасна връзка с бенефициентите, кандидатстващи по Схеми и мерки за Директни плащания.

Поради забавяне на началото на кампанията Директни плащания 2021 г., бяха изпратени указания от МЗм за работа през празничните и почивните дни. Със Заповед на директора на ОДЗ – София-град бяха определени служители, които обслужват земеделските стопани при подаване на заявления за подпомагане. Необходимо е да се реши въпроса с компенсиране на служителите, тъй като е невъзможно по време на кампания да се отсъства през седмицата за сметка на работата през събота или неделя.

**4.2. ТЕРЕННИ ПРОВЕРКИ ЗА АКТУАЛИЗАЦИЯ НА СЛОЙ „ДОПУСТИМИ ЗА ПОДПОМАГАНЕ ПЛОЩИ“**

През 2021 г. бяха предприети **125 теренни проверки** за актуализация на слой „Допустими за подпомагане площи“ **на обща площ от 5 870 дка**. При строга организация, проверките бяха извършени в регламентираните срокове.

**4.3. СПОРАЗУМЕНИЯ ПО ЧЛ. 37В ОТ ЗСПЗЗ**

За стопанската 2021/2022 год. в Общинските служби по земеделие (ОСЗ) са подадени **301 декларации по чл. 69, ал.1 от ППЗСПЗЗ** и **591 заявления по чл. 70, ал. 1 от ППЗСПЗЗ**. Към заявленията стопаните прилагат заверени копия на договорите за наем и аренда. Проблем се явява обстоятелството, че на територията на Столична община (СО) броят на вписаните и регистрирани в ОСЗ договори е сравнително малък. Това затруднява работата на комисията при определяне на средното годишно рентно плащане, респективно поражда недоволство сред ползвателите, тъй като сключените от тях едногодишни договори за наем са на цени много по-ниски от определената, съгласно одобрената от Министъра на земеделието методика средна годишна рента за землището.

С цел по-голяма събираемост на дължимите суми, на сайта на Дирекцията периодично се публикуват съобщения за сроковете на плащане. Служителите на ОСЗ периодично осъществяват контакт със земеделските стопани, за да напомнят за изтичащите срокове. Всичко това води до своевременно плащане и не се налага издаване на заповеди за плащане в троен размер на дължимите суми.

Общо за ОД „Земеделие” – София-град са сключени **52 бр. споразумения** и **1 бр. служебно разпределение по чл. 37в от ЗСПЗЗ.**

За територията на ОД „Земеделие“ – София-град няма землища без издадени заповеди на директора за одобряване на споразуменията/разпределенията. Всички заповеди са издадени и публикувани на интернет страницата на Дирекцията в законоустановените срокове.

**4.4. СПОРАЗУМЕНИЯ ПО ЧЛ. 37Ж ОТ ЗСПЗЗ**

За календарната 2022 г. в ОСЗ са подадени заявления за участие в споразумения по чл. 37ж от ЗСПЗЗ от ЗС, които ползват животновъдни обекти в 16 землища. Споразуменията са приети в програмия продукт Cadis 8 и в програма FERMAWIN. Проведени са заседания на комисиите, изготвени са доклади с предложение до директора на ОДЗ за издаване на заповед за одобряване на постигнатото споразумение. Издадени са 16 заповеди от директора, с които са одобрени постигнатите споразумения. Заповедите са публикувани на сайта на Дирекцията в законоустановените срокове.

За стопанската 2015/2016 г. ползвателите са изплатили 815 823,00 лева дължими суми по чл. 37в, ал. 3, т. 2 от ЗСПЗЗ.

За стопанската 2016/2017 г. ползвателите са изплатили 597 337,00 лева дължими суми по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2017 г.

За стопанската 2017/2018 г. ползвателите са изплатили 572 679,00 лева дължими по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2018 г.

За стопанската 2018/2019 г. ползвателите са изплатили 748 240,00 лева от дължимите суми по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2019 г.

За стопанската 2019/2020 г. ползвателите са изплатили 631 824,00 лева от дължимите суми по чл.37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2020 г.

За стопанската 2020/2021 г. ползвателите са изплатили 375 603,00 лева от дължимите суми по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2021 г.

До 31.12.2021 г. за стопанската 2021/2022 г. ползвателите са изплатили 279 857,00 лева от дължимите суми по чл. 37в, ал. 3, т. 2 от ЗСПЗЗ.

Броят на собствениците, които са подали заявление, за да бъдат изплатени сумите по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ е твърде малък.

- За стопанската 2015/2016 г. – са изплатени 152 625,00 лв;

- За стопанската 2016/2017 г. – са изплатени 83 808,00 лв;

- За стопанската 2017/2018 г. – са изплатени 53 092,00 лв;

- За стопанската 2018/2019 г. – са изплатени 53 021,00 лв;

- За стопанската 2019/2020 г. – са изплатени 28 302,00 лв;

- За стопанската 2020/2021 г. – са изплатени 30 231,00 лв;

- За стопанската 2021/2022 г. – са изплатени 411,00 лв;

**4.5. ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО“**

В област София-град през 2021 г. бяха приети и обработени 328 заявления за участие в схемата „Намалена акцизна ставка за газьол, използван в първичното селскостопанско производство чрез система от ваучери за гориво” като дейността по общински служби се разпределя както следва:

ОСЗ Северна – 108 бр. заявления

ОСЗ Западна – 103 бр. заявления

ОСЗ Източна – 117 бр. заявления

**4.6. ДЪРЖАВНА ПОМОЩ „ПОМОЩ В ПОДКРЕПА НА ЛИКВИДНОСТТА НА ЗЕМЕДЕЛСКИТЕ СТОПАНИ ЗА ПРЕОДОЛЯВАНЕ НА НЕГАТИВНОТО ИКОНОМИЧЕСКО ВЛИЯНИЕ НА COVID-19“**

В периода от 01.11.2021 г. до 26.11.2021 г. се проведе прием на заявления по държавна помощ „Помощ в подкрепа на ликвидността на земеделските стопани за преодоляване на негативното икономическо влияние на Covid-19“.

На сайта на Дирекцията бе оповестена мярката, служителите на ОСЗ уведомиха ЗС за възможността, която им се предоставя.

За периода бяха приети 735 заявления както следва:

ОСЗ Западна – 331 бр. заявления

ОСЗ Източна – 211 бр. заявления

ОСЗ Северна – 193 бр. заявления

**4.7. ДЕЙНОСТИ ПО „ЗАКОН ЗА МАСЛОДАЙНАТА РОЗА“**

В Общинските служби по земеделие бяха приети и обработени 8 нови заявления, както следва:

ОСЗ Северна – 0 бр. заявления

ОСЗ Западна – 6 бр. заявления

ОСЗ Източна – 2 бр. заявления

Директорът на ОДЗ София-град издаде 8 заповеди, след което от ОСЗ бяха изготвени и връчени на земеделските стопани 8 удостоверения за вписване в регистъра на розопроизводителите, розопреработвателите и обектите за производство на продукти от цвят на маслодайна роза.

В законоустановените срокове до 30.04.2021 г. са приети 10 декларации, а 11 декларации са подадени след срока.

В законоустановените срокове до 31.07.2021 г. са приети 49 декларации, а 10 декларациии са подадени след срока.

**5. РЕГИСТРИ**

**5.1. Наредба № 3 от 1999 година за създаване и поддръжка на регистър за земеделските стопани**

Регистрираните и пререгистрирани земеделски стопани в регистъра на област София-град за периода до 31.12.2021 г. са 3 132 бр., като в сравнение с предходната година броя на активните земеделски производители в областта е намалял с 236 бр.

Сравнителни данни по години :

|  |  |
| --- | --- |
| **Година на регистрация** | **Брой регистрирани ЗП** |
| 2020 | 3 368 |
| 2021 | 3 132 |

Поради струпване на земеделски стопани за регистрация по време на кампания Директни плащания 2021 г., и стремежа на служителите да извършат регистрацията на момента, голям брой документи остават некласирани. Това довежда до натрупване на голям обем с документи, чието архивиране се налага да се извършва след края на кампанията.

За да се осигури безпроблемно процеса на работа, следва в края на всеки работен ден да се класират всички документи, обработени през деня.

**5.2. РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКА И ЗЕМЕДЕЛСКА ТЕХНИКА**

До 31.12.2021 г. на територията на област София-град са извършени 2 610 бр. регистрации на земеделска и горска техника, а за 2020 г., са извършени 2 338 бр. Броят на регистрациите е увеличен с 272 бр.

Годишните технически прегледи на регистрираната техника се извършва по месечен график за техническите прегледи по населени места на територията на областта. Графикът се оповестява на интернет страницата на ОД „Земеделие“ – София-град, както и на информационните табла в Дирекцията и в Общинските служби по земеделие.

За календарната 2021 г. на територията на област София-град, по предварително изготвен график са извършени 3 526 бр. годишни технически прегледи, което е със 102 бр. повече от 2020 г., когато са извършени 3 424 бр.

До 31.12.2021 г. са издадени и подменени 125 бр. свидетелствата за правоспособност за работа с техника, което е с 276 бр. по-малко от 2020 г., когато са издадени и подменени 401 свидетелства.

Налице е постоянен интерес от повишаване на квалификацията на работещите в земеделския сектор чрез закупуване на нова и по-модерна техника.

**6. ИНФОРМАЦИОННО-РАЗЯСНИТЕЛНИ КАМПАНИИ и обучение**

**6.1. ПОДДЪРЖАНЕ И АКТУАЛИЗАЦИЯ НА ИНТЕРНЕТ СТРАНИЦАТА НА ОДЗ – СОФИЯ-ГРАД**

Интернет страницата на Дирекцията се поддържа и актуализира постоянно. През цялата година се публикуват актуалните новини, съобщения за мероприятия на Дирекцията и Общинските служби по земеделие. Публикуват се обяви за провеждани търгове и конкурси, и резултатите след тяхното приключване. От нея могат да бъдат изтеглени заявления за различни видове услуги, информация за всички необходими документи при комплектоване на преписки и т. н.

На информационните табла на ОДЗ София-град и трите Общински служби по земеделие към Дирекцията, своевременно се поставят образци на подаваните документи.

**6.2. ОРГАНИЗИРАНЕ НА ИНФОРМАЦИОННИ КАМПАНИИ И СРЕЩИ СЪС ЗЕМЕДЕЛСКИ СТОПАНИ ПО АКТУАЛНИ КЪМ ПЕРИОДА ТЕМИ И ДИСКУСИИ, ВЪВ ВРЪЗКА С ПРИЛАГАНЕ НА ПРОМЕНИТЕ ЗА НОВИЯ ПРОГРАМЕН ПЕРИОД 2021-2027 ЗА ПРИЛАГАНЕ НА ОСП.**

През годината не са провеждани срещи и семинари със земеделските стопани, свързани с кандидатстването за Директни плащания през 2021 г. и разясняване на принципите за сключване на споразумения за уедрено ползване върху земята, поради въведените противоепидемични мерки от правителството.

Ежедневно, при телефонни разговори със земеделските стопани или чрез писма по електронна поща, експертите от Дирекцията и Общинските служби по земеделие дават компетентни консултации по следните направления:

* Регистрация в ИСАК;
* Кандидатстване по схеми и мерки за подпомагане;
* Регистрация на земеделските стопани по Наредба № 3/1999 г.
* Подаване на декларации по Наредба № 23/29.12.2015 г.

Служителите изпълняват и други задачи, а именно: отговори на жалби и молби на граждани по различни направления - по ЗСПЗЗ, ЗВСГЗГФ и правилниците за прилагането им; ЗОЗЗ и ППЗОЗЗ; Наредба № 3 и др.; обработка на преписки по различни процедури; провеждане на комисии; провеждане на статистически наблюдения и др.

Информация, данни, документи и др. по всички актуални кампании, обяви, постановени решения на комисията по чл. 17 от ЗОЗЗ, заповеди, протоколи и др. новини, които касаят гражданите, се публикуват своевременно в съотвените секции на интернет страницата на ОДЗ - София-град: [*http://www.mzh.government.bg/ODZ-S*ofiagrad](http://www.mzh.government.bg/ODZ-Sofiagrad%20)

**7. АГРАРНО РАЗВИТИЕ**

**7.1. ОБСЛЕДВАНЕ НА ПОСЕВИТЕ**

За стопанската 2020/2021 г. за територията на област София-град размера на засятите площи, които са наблюдавани е съответно **65 457 дка** пшеница, **16 574 дка** есенен ечемик и маслодайна рапица **4 270 дка**.

Прогнозните добиви, които са определени при обследване на 10% извадка от всички засети площи са както следва: 400-450 кг/дка за пшеницата и 400-450 кг/дка при ечемика.

За пропаднали площи вследствие на неблагоприятни климатични условия - проливен дъжд с градушка, в ОД “Земеделие” – София-град са постъпили три заявления от земеделски стопани с искане за издаване на протоколи, установяващи размера на щетите. Установено е, че площите не са унищожени на 100%, поради което не са съставени констативни протоколи за 100% пропаднали площи. Земеделските стопани са подали заявления, че не желаят да се съставят обикновени протоколи, тъй като предпочитат да приберат наличната реколта.

**7.2. ДЕЙНОСТИ ПО НАРЕДБА № 23 ОТ 29 ДЕКЕМВРИ 2015 Г. ЗА УСЛОВИЯТА И РЕДА ЗА МОНИТОРИНГ НА ПАЗАРА НА ЗЪРНО**

На интернет страницата на Дирекцията земеделските стопани са информирани за задължението да подават декларации за произведено и налично зърно. След приемане на изменение в Наредба № 23 през ноември 2019 г. бяха уведомени земеделските стопани – зърнопроизводители с капацитет над 5 дка за задължението да подават декларации за произведено зърно два пъти в година.

Приети и обработени са 298 бр. декларации за налично и произведено зърно както следва:

- пшеница, ечемик и маслодайна рапица – 141 бр. декларации;

- царевица и слънчоглед – 157 бр. декларации.

Ежемесечно се приемат декларации от обектите за съхранение на зърно – общо 219 бр.

От началото на 2021 г. не са извършвани проверки за достоверност на данните, вписани в подадените декларации по чл. 1, ал. 1 от Наредбата.

Във връзка с провеждане на представително окачествяване на добитата реколта по реда на чл. 1, ал. 4 от Наредбата са предадени 8 бр. проби от пшеница и 4 бр. проби от ечемик.

Въпреки оповестяването на интернет страницата на Дирекцията и изпратени писма по електронна поща до земеделските стопани, същите не подават декларации за зърно. Налага се служителите от ОСЗ многократно да се обаждат и да напомнят за крайните срокове и за санкциите, които се налагат при неподаване на декларации. Това беше начина, по който успяхме да получим декларации за зърно от земеделските стопани, подадени в списъка на МЗм.

**8. АГРОСТАТИСТИКА**

**8.1. Система за земеделска счетоводна информация 2021 г.**

Системата има за цел събиране и обобщаване на информация за приходите и разходите на земеделските стопанства. Събираната информация е за една отчетна година, от 12 последователни месеца и обхваща само земеделските дейности и другите доходоносни дейности, пряко свързани с тях. Наблюдаваните стопанства за областта - 22 бр. и са с различна земеделска насоченост – растениевъдство и животновъдство, размер и специализация на стопанството. Информацията беше събрана и въведена в определения от МЗм срок.

**8.2.** **Месечно наблюдение за дейността на млекопреработвателните предприятия и на кланиците за червено месо**

На територията на София-град целогодищно работят 4 мандри и една кланица. Информация за дейността им се събира по електронна поща и по телефон от експерт по агростатистика.

**8.3. Продуктови анкети**

През месец януари 2021 г. продължи работата по събиране, обработка и контрол на данните, относно статистическите наблюдения за 2020 г.: анкетирани са общо 1 052 бр. стопанства, попадащи в извадкови продуктови анкети, които са разпределени по следния начин:

* Добиви от полски култури – реколта 2020 г. – анкетирани 486 стопанства
* Производство на зеленчуци - реколта 2020 г. – анкетирани 134 стопанства
* Производство на плодове - реколта 2020 г. – анкетирани 233 стопанства
* Производство на грозде и вино - реколта 2020 г. – анкетирани 113 стопанства
* Брой селскостопански животни към 01.11.2020 г.– анкетирани 66 стопанства
* Пчеларство в България през 2020 г. – анкетирани 25 стопанства.

След въвеждане на данните в интегрираната система по агростатистика се направи контрол и се извършиха необходимите корекции за пълното изпълнение на извадките и логическата обвързаност на постъпилата информация относно площи и добиви на отделните стопански единици.

През м. април се проведе анкета Птицевъдството в България през 2020 г. Извадката за област София-град включваше 128 бр. птицевъдни стопанства. Данните за стопанствата се събраха от отговорния експерт от ОД „Земеделие“ – София-град и се въведоха в информационната система по агростатистика – ИСАС.

В периода март-април се проведе анкета за дейността на предприятията, преработващи плодове и зеленчуци през 2020 г. Наблюдавани са 33 стопанства, като данните от наблюдението са обработени и своевременно въведени в ИСАС. В съответствие с годишната работна програма по агростатистика за 2021 г. се събират данни за месечни анкети, които се набират и обработват текущо през годината.

През октомври стартира процедура по събиране и въвеждане на продуктовите анкети за реколта 2021 г.

- Пчеларство в България през 2021 г. – 89 стопанства,

- Производство на зеленчуци 2021 г. – 176 стопанства,

- Добиви от земеделски култури - реколта 2021 г. – 494 стопанства,

- Производство на плодове 2021 г. – 322 стопанства,

- Производство на грозде и вино – реколта 2021 г. – 144 стопанства,

- Брой на селскостопанските животни към 01.11.2021 г. – 166 стопанства.

Във всички ОСЗ бяха определени служители, които събират и въвеждат определена информация. Броят на ЗС за анкета беше разделен по равно, за да бъдат еднакво натоварени служителите от ОСЗ, занимаващи се с тази дейност.

**8.4. Събиране и обработка на оперативна информация**

През месец март стартира събиране на оперативна информация, съгласно утвърдена методика. Информацията се събира от експерти на ОСЗ - засети площи, производство, средни добиви, след което се въвежда в подсистемата за оперативна информация в ИСАС, като контролиращата функция се изпълнява от експерта по агростатистика. Данните за наблюдаваните площи се съпоставят с данните от ИСАК.

Служители, които са работили по събиране и въвеждане на оперативна информация се справят с поставената задача много добре.

**8.5. Българска анкета за наблюдение на селскостопанската и икономическа конюнктура /БАНСИК/.**

През месец юни се проведе Наблюдение на заетостта и използването на територията на България – БАНСИК 2021 г. За област София-град се наблюдаваха 36 сегмента, от които 12 със стопанска заетост и 6 сегмента за определяне прогнозата за производството на пшеница и ечемик – реколта 2021 г. Попълнените формуляри бяха кодирани и въведени в ИСАС в определения срок.

Експертът по агростатистика съвместно със системния администратор извършиха наблюдението в определените срокове.

**8.6.** **Преброяване на земеделските стопанства в България 2020 г.**

Във връзка с преброяване на земеделските стопанства в Република България през 2020 г., от месец януари до септември 2021 г. продължи усилената работа по обработката и контрола на данните, събрани по време на Преброяването на земеделските стопанства в Република България през 2020 г., с помощта на справките, качени в раздел Контрол. След сравнение на данните от преброяването с данните от различните административни източници, бяха коректно отразени разликите в: площи по видове култури, липсващи землища, дублирани площи, брой животни, стопански сгради, използване на земята, растениевъдство, работна сила и типология на земеделските стопанства, стопанства фигуриращи в биорегистъра, на които не са отразени площите в ПЗС и обратно и др.

Съгласно правилата за организацията на дейността на Областната комисия по Преброяване на земеделските стопанства 2020 г., през месец юни се проведе четвърто последно заседание. На него беше представен и приет доклад за извършеното преброяване, бяха отчетени резултатите и беше направен анализ на получените статистически данни, с което приключи и дейността на комисията.

Благодарение на създадената организация от отдел „Агростатистика“ при Главна дирекция „Земеделие и регионална политика“ на МЗм, както и взетите мерки от страна на ОДЗ – София-град поставената задача бе изпълнена успешно.

**9. ПОЗЕМЛЕНИ ОТНОШЕНИЯ**

**9.1. РАБОТА НА КОМИСИЯТА ПО ЧЛ. 33, АЛ. 6 ОТ ЗСПЗЗ**

Комисиите по чл. 33, ал. 6 от ЗСПЗЗ в ОДЗ – София-град за 2021 г. са заседавали 22 пъти и са разгледани 154 заявления, по които са постановени решения и/или са изготвени писмени отговори до заявителите. При издаване на решения за имоти в горски територии е изисквано становище на Регионална дирекция по горите, а при идентификация на земеделски земи в съществуващи /възстановими/ стари реални граници е участвал представител на съответната Общинска служба по земеделие.

Все още се среща проблем с възстановяването на имотите, попадащи в границите на урбанизирани територии, изразяващ се в следното: към настоящия момент районните администрации към Столична община не са изготвили и приели всички помощни планове по чл. 13а, ал. 1 от ППЗСПЗЗ, което затруднява издаването на заповеди на кметовете по чл. 11, ал. 4 от ППЗСПЗЗ и удостоверения и скици по чл. 13, ал. 4, 5 и 6 от ППЗСПЗЗ. Реституционната процедура се забавя неоснователно дълго, в резултат на което постъпват жалби от заявителите по преписките. Голяма част от жалбите и оплакванията постъпват не само в системата на МЗм, но са адресирани и до Президентството, Министерския съвет, Народното събрание и Омбудсмана на Република България.

Последица от големия брой заявления, които се разглеждат на заседания на комисията по чл. 33, ал. 6 от ЗСПЗЗ е образуването на множество дела срещу решения за отказ за възстановяване правото на собственост на имоти, както и срещу решения за определяне размера на дължимото обезщетение за имоти, върху които не може да бъде възстановена собствеността:

Ежемесечно постъпват писма от Столична община (СО) с искане за изразяване на становище по повод заявления на граждани за отписване от актовите книги за общинска собственост на имоти, възстановени по чл. 10, ал. 7 от ЗСПЗЗ - след влязла в сила заповед на кмета по чл. 11, ал. 4 от ППЗСПЗЗ, издадена скица и удостоверение от районната администрация на СО по чл. 13, ал. 4, 5 и 6 от ППЗСПЗЗ, респективно влязло в сила съдебно решение, чийто предмет е била такава заповед на кмета, Общинските служби по земеделие са постановили решение, в съответствие на приложените документи. За да отпише от актовите книги, СО иска изрично становище от ОД „Земеделие“ – София-град за начина на възстановяване на собствеността.

Това налага основна проверка на всяка преписка, по която е постановено влязлото в законна сила решение, като по този начин се увеличава натовареността на служителите от Дирекцията.

**9.2. ДЪРЖАВЕН ПОЗЕМЛЕН ФОНД**

Държавният поземлен фонд – частна държавна собственост възлиза на 4 677,34 дка, като в това число са включени: ниви, ливади, пасища, мери, пасища с храсти, и други селскостопански територии, както и имоти, предоставени по реда на чл. 24, ал. 2 от ЗСПЗЗ.

В изпълнение на разпоредбата на чл. 47, ал. 8 от ППЗСПЗЗ, комисии от Общинските служби по земеделие са извършили 2 бр. проверки на имотите от ДПФ по съответните землища. За резултатите от проверките са изготвени констативни протоколи и доклади. Информацията е обобщена в ОДЗ – София-град и е изпратена по компенетност в Министерство на земеделието.

За стопанската 2021/2022 г. в ОД „Земеделие” - София-град са в сила следните договори:

1. Петгодишен договор по реда на чл. 37и, ал. 1, ал.2 и ал.12 от ЗСПЗЗ за 1 бр. имот с НТП „пасище“ с площ 7,657 дка, с годишен наем от 165,00 лв – от 01.10.2020 г.

2. Пет броя петгодишни договори за отдаване под наем по реда на чл. 37и, ал.2 и ал.12 от ЗСПЗЗ за шест броя имоти с начин на трайно ползване „пасища, мери и ливади“ – с обща площ 724,009 дка с общ годишен наем от 7 240,09 лв - от 01.10.2021 г.

3. Два броя петгодишни договори за отдаване под наем по реда на чл. 37и от ЗСПЗЗ на имоти с обща площ 206,041 дка и годишен наем от 2 678,54 лв, и един брой десетгодишен договор за отдаване под наем по реда на чл. 37и от ЗСПЗЗ на имот с площ 37,702 дка и годишен наем от 566,58 лв - от 01.10.2017 год.

4. Три броя петгодишни договори за отдаване под наем по реда на чл. 37и от ЗСПЗЗ за 6 бр. имоти с НТП – пасища, мери и ливади с обща площ 121,984 дка, и общ годишен наем 1 625,76 лв - от 01.10.2018 г.

5. Пет броя едногодишни договори на основание чл. 47м, ал.1 от ППЗСПЗЗ след проведен търг за 9 бр. имоти с НТП „нива“ с обща площ 45,808 дка, и общ годишен наем в размер на 1 929,05 лв.

6. Три броя едногодишни договори за отдаване под наем по реда на чл. 37в, ал.10 от ЗСПЗЗ за 6 бр. имот с НТП „нива“ с обща площ 90,396 дка, и общо платен годишен наем от 3 736,78 лв.

Наемната цена по договорите се индексира всяка година в съответствие с годишната инфлация.

През годината са проведени един търг за отдаване под наем за срок от една година на едногодишни полски култури, след който са сключени договори, и един търг за отдаване под наем на пасища, мери и ливади, който беше прекратен, поради липса на подадени заявления.

**9.3. ПРИДОБИВАНЕ НА СОБСТВЕНОСТ ПО РЕДА НА ЧЛ. 27, АЛ. 6, ЧЛ. 27, АЛ. 8 И § 12А ОТ ПЗР НА ЗСПЗЗ**

След издадена заповед на Министъра на земеделието за придобиване на собственост на териториите на бившите стопански дворове по реда на чл. 27, ал. 6 от ЗСПЗЗ, са сключени два договора - един имот с площ от 3,856 дка, на цена от 64 320,00 лв, в землището на с. Желява и един имот с площ 1,870 дка, на цена от 86 010,00 лв, в бивш стопански двор на кв. Враждебна, м. Япаджа.

Продължават процедури по изменения в приетите кадастрални карти и кадастрални регистри, с цел отстраняване на несъответствия на земи от бивши стопански дворове, след което се подготвят документи за съставяне на АДС.

Комплектоват се преписки за покупко-продажба на земи – частна държавна собственост по реда на чл. 27, ал. 6, чл. 27, ал. 8 от ЗСПЗЗ и § 12а от ПЗР на ЗСПЗЗ, които се изпращат в МЗм.

**9.4. РЕШЕНИЯ НА КОМИСИЯТА ПО ЧЛ. 17, АЛ. 1, Т. 1 ОТ ЗОЗЗ**

До 31.12.2021 г. комисията по чл. 17, ал.1, т.1 от ЗОЗЗ към ОД «Земеделие» – София-град е заседавала 9 пъти. Разгледала е общо 70 бр. преписки на стойност от 294 287,61 лв. Платени са дължимите суми по 60 бр. преписки на стойност 241 457,71 лв.

На основание § 30, ал.2 от ПЗР на ЗИД на ЗППМ са постановени 19 бр. решения за потвърждаване на решенията за промяна на предназначението, загубили правно действие към 24.05.2017 г.

На основание чл. 59а и чл. 59б от ППЗОЗЗ е разрешено временно ползване на 11 бр. имоти за неземеделски нужди – преместваеми обекти за складови цели, съхранение на селскостопанска продукция, техника и инвентар.

Издадени са 7 становища за строителство в земеделски земи без промяна на предназначението на земеделската земя, като всяка година се прави проверка на състоянието на имотите, за които е издадено положително становище.

Извършени са проверки на място за строителство в земеделски земи без промяна на предназначението на земята и са съставени 64 бр. акта за установяване на административни нарушения /АУАН/ по чл. 2**,** ал.1 и чл. 2, ал.2 от ЗОЗЗ, въз основа на които са издадени наказателни постановления. АУАН се съставя по заповед на Министъра на земеделието, от Директора на ОДЗ, от Секретаря на комисията по чл. 17 от ЗОЗЗ и от Началниците на ОСЗ. Съставените АУАН са както следва:

Секретарят на комисията по чл. 17 от ЗОЗЗ – 13 бр.;

Началникът на ОСЗ Западна – 4 бр.;

Началникът на ОСЗ Източна – 31 бр.;

Началникът на ОСЗ Северна – 16 бр.

До 31.12.2021 г. са издадени 291 акта за категоризация на земеделската земя, необходими за промяна на предназначението на земеделските земи.

**10. АДМИНИСТРАТИВНО ОБСЛУЖВАНЕ**

Във връзка с решението на Министерски съвет за въвеждане на електронно управление в администрацията, Областна дирекция „Земеделие“ – София-град работи с деловодната система Eventis.

Беше направено обучение на всички служители за работа със системата и допълнително обучение на служителите, изпълняващи функции на деловодител. Във всяка Общинска служба са дадени права на деловодител на двама служители, за да бъде осигурена взаимозаменяемост при отсъствие на деловодител.

На всички служители от Дирекцията са предоставени електронни подписи, които да използват при изготвяне на документи. Бяха закупени и инсталирани многофункционални устройства, необходими за работата на служителите с деловодната система Eventis.

**10.1. АДМИНИСТРАТИВНИ УСЛУГИ, ПРЕДОСТАВЯНИ ОТ ОСЗ**

До 31.12.2021 г. в ОСЗ са приети и обработени заявления както следва:

* за издаване на препис от решения са издадени 2 660 бр. преписи;
* за удостоверения за реституционни претенции са издадени 1 706 бр. удостоверения;
* за удостоверения за идентичност са издадени 423 бр. удостоверения;
* за проверка на терен и промяна на НТП на имот - 29 бр. проверки.

**10.2. АДМИНИСТРАТИВНИ УСЛУГИ, ПРЕДОСТАВЯНИ ОТ ОДЗ**

Служителите от централна администрация на ОД „Земеделие“ – София-град от началото на годината до момента са приели и издали следните документи:

* Удостоверение за принадлежност на имот към териториите на бивш стопански двор – 90 бр.
* Удостоверения за статут на имот /земеделски или урбанизиран/ - 108 бр.

Услугата се извършва безплатно, тъй като въпросните удостоверения не фигурират в „Тарифа за таксите, събирани от органите по поземлена собственост“.

Предлагам, Министъра на земеделието да инициира актуализиране на Тарифата, като в чл. 5, ал.1, т.14 вместо „Издаване на удостоверение за идентичност“ да бъде записано „Издаване на удостоверителен документ“. По този начин ще се даде възможност, както на ОСЗ, така и на служителите в ОДЗ – Централно управление да таксуват всички удостоверения по Тарифата.

На интернет страницата на Дирекцията е публикуван списък на категориите информация, подлежаща на публикуване в интернет за сферата на дейност на ОДЗ - София-град и форматите, в които е достъпна за 2021 г.

На интернет страницата на Дирекцията е публикуван годишен отчет за постъпилите и обработени заявления за достъп до обществена информация в ОДЗ – София-град за 2021 г.

До момента гражданите са поискали издаване на документи по Закон за достъп до обществена информация – 13 заявления, от които 11 заявления са от граждани на Република България, 2 бр. са от юридически лица и всички са обработени в срок. Смятам, че определените суми не съответстват на времето и усилията на служителите, необходими за изготвяне на отговорите, както и на консумативите, при предоставяне на документи на хартиен носител.

ОД „Земеделие“ – София-град предлага МЗм да инициира изменение на Заповед на Министъра на финансиите с № ЗМФ-1472 от 29.11.2011 г.

**Вътрешно-административни и организационни дейности**

При спазване на противоепидемичните мерки, се провеждат оперативни съвещания с Началниците на ОСЗ, на които се поставят, обсъждат, решават и отчитат въпроси, проблеми и задачи за изпълнение от служителите в Областна дирекция «Земеделие» – София-град.

Регулярно се провеждат и оперативни съвещания със служителите на ОД „Земеделие” - София-град в централното управление в гр. София, на които се обсъждат предстоящи кампании, възникнали въпроси, споделя се положителен опит между колегите, прави се оценка на преминали кампании, с цел подобряване работата на служителите.

Служители от ОД „Земеделие“ – София-град, в това число и служители от ОСЗ, взеха участие в организираните и проведени дистанционни обучения от Института по публична администрация, Дирекция „Модернизация на администрацията“ към Министерски съвет, в обучение, организирано от Министерство на финансиите, както и обучения, организирани от Министерство на земеделието.

Не на последно място Дирекцията участва и в Програма „Старт на кариерата“, организирана от Агенция по заетостта, чрез която заявени безработни лица, регистрирани в бюрата по труда имат възможност да започнат работа в структурата на ОД „Земеделие“ – София-град.

Традиция в дирекцията е провеждането на разяснителни срещи със земеделските стопани преди всяка от кампаниите през годината, където освен сроковете, необходимите документи, законовите разпоредби се осъществява диалог със земеделските производители.

**ПРОБЛЕМИ**

1. Трите Общински служби по земеделие към ОД „Земеделие“ – София-град не разполагат с достатъчен кадрови ресурс и време, за да въведат в срок в електронния регистър всички подадени едногодишни договори за наем на земеделска земя, тъй като голяма част от земеделските стопани подават заявленията по чл. 70 от ППЗСПЗЗ, ведно с копия на договорите в последния момент – 31 юли. Въвеждането на договорите е изключително важно, за да не се допускат пропуски и злоупотреби от страна на земеделските стопани при заявяването на площите със заявление по чл. 70 от ППЗСПЗЗ. Своевременното въвеждането на всички договори в регистър ще спомогне за по-качествена проверка на всеки въведен имот.

За да се осъществи въвеждането в срок, е необходимо промяна на срока за предоставяне на копие от договорите в Общинските служби по земеделие. Предлагаме това да е 31 май, или края на кампания Директни плащания – 09 юни Така служителите на ОСЗ ще имат възможност, след приключване на регистрациите в ИСАК, да въведат всички договори до 31 юли.

2. При прилагането на § 27 от ПЗР на ЗИД на ЗСПЗЗ, Общинските служби по земеделие срещат трудности в комуникациите със Столична община. Мотивираните искания на основание чл. 45ж, ал. 1 от ППЗСПЗЗ, във връзка с § 27 от ПЗР на ЗИД на ЗСПЗЗ не се докладват на Столичен общински съвет, съгласно описаните в закона срокове. Всяка преписка се изпраща за становище от районния кмет, който от своя страна намира причини за отрицателно такова. След отстраняване на несъответствията и ново изпращане на преписката за произнасяне от СОС, тя отново се изпраща до районния кмет, който намира нови забележки. Едно процедиране на преписка се бави от няколко месеца до няколко години. Гражданите, които са подали заявлението в Общинските служби по земеделие са недоволни от дългото и безрезултатно очакване. Това създава огромно напрежение. До този момент в трите Общински служби по земеделие, след решение на СОС за предоставяне на имот има постановени само няколко решения.

3. Обезщетенията със земи от Държавния и Общинския поземлен фонд са най-големия проблем на гражданите, чиито земи по една или друга причина не могат да бъдат възстановени. Често се получават запитвания по телефона и жалби до всички инстанции кога ще започне обезщетяването, и защо 35 години чакат това. Необходимо е да бъде продължена процедурата по определяне коефициента на редукция, като Областна дирекция „Земеделие“ – София-град да изготви мотивирано предложение до Министъра на земеделието, който да възложи изготвяне на план за обезщетяване на територията на Столична община.

4. Затруднен достъп от страна на земеделските стопани до офисът на ОСЗ Източна, който се намира в сграда на Изпълнителна агенция по селекция и репродукция в животновъдството (ИАСРЖ). От спирката на градския транспорт до ОСЗ Източна разстоянието е около 200 метра, но улицата е без трайна настилка и липсват тротоари. При лошо време е затруднен достъпа на земеделските стопани, потребителите на услуги и служителите на службата.

Сградата попада извън зоните за сметосъбиране, което налага събраните боклуци да се носят или извозват на места, където има контейнери за събиране на боклук.

В района често прекъсва тока, водата, стационарните телефони и интернета, което създава неудобства. Понякога липсва интернет и телефонна връзка повече от седмица.

На територията на ИАСРЖ се отглеждат освен пасищни животни, които често са пуснати да пасат на свобода, и две големи каракачански кучета. За да не създават неудобство за гражданите и служителите, е закупена и поставена ограда за ограничаване на достъпа на животните, но служителите на ИАСРЖ не затварят вратите, влизат коне, кози и кучетата. Това води до много оплаквания не само от граждани, но и от служителите, тъй като се плашат от кучетата. Освен това прилежащите площи се замърсяват и се налага периодично почистване. Провеждани са мнгократно разговори със служителите и ръководството на ИАСРЖ, но резултат до момента няма. Изпратено е писмо до изпълнетилния директор на ИАСРЖ, но все още няма отговор за мерките, които смята да вземе за ограничаване на достъпа на животни.

**ПРЕДЛОЖЕНИЯ И ИДЕИ ЗА ПОДОБРЯВАНЕ РАБОТАТА НА**

**ОД ”ЗЕМЕДЕЛИЕ” – СОФИЯ-ГРАД**

В ГД „Аграрно развитие“ през отчетния период имаше известни затруднения по отношение изпълнението на част от възложените служебни задължения, поради липса на достатъчно кадри. Считам, че е необходимо да бъдат доокомплектовани службите с квалифицирани кадри.

Преди всяка кампания (Директни плащания, теренни проверки, Споразумения по чл. 37в и чл. 37ж от ЗСПЗЗ и др.), да бъдат провеждани обучения на всички служители, с цел опресняване на знанията за по-леко изпълнение на предстоящите задачи.

Не на последно място трябва да се обърне внимание на морално остарялата техника, с която работят Общинските служби по земеделие, и по-специално програмния продукт FERMA. ОДЗ – София-град ще изготви мотивирано предложение до Министъра на земеделието програмата да бъде адаптирана за работа под WINDOWS, за да може да се използват в цялост възможностите на програмния продукт.

Необходимо е да се извършва периодично профилактика на компютрите и техниката.

**11. ПРОГНОЗА ЗА РАЗВИТИЕ НА ЗЕМЕДЕЛИЕТО В ОБЛАСТТА ПРЕЗ 2022 г.**

**11.1. ПРОГНОЗА ЗА РАЗВИТИЕ НА РАСТЕНИЕВЪДСТВОТО:**

Като цяло, почвените и климатичните условия, и наличието на традиции и опит у местните земеделски стопани са предпоставка за интензивно развитие на този отрасъл. Ползвателите на земеделски земи търсят и влагат нови инвестиции за обновление на техника за усвояване на нови технологии, сортове и видове, подобряване на качеството и др.

Приоритетно място в растениевъдството в областта заемат зърнените култури, следвани от зеленчуците. Почвено-климатичните условия и традициите дават предимство на култури като пшеница, ечемик, слънчоглед, царевица, рапица.

Голямата амплитуда на резки засушавания през лятото, градушки, наводнения, измръзвания през зимата, поради липса на снежна покривка, довеждат до екстремални условия на отглеждане на земеделски култури. Това налага осигуряване на поливни условия през лятото и отводняване през есенно-зимния и пролетния сезон. На територията на областта има 205 473 дка поливни площи, като 167 706 дка от тях са годни за напояване. Немалка част от съоръженията за напояване, като помпени станции, канали, хидранти и др. са безвъзвратно унищожени. Съществуващата отводнителна система от канали, поради недостиг на финансови средства се затруднява в значителна степен поддържането им в добро експлоатационно състояние.

Въпреки дейностите по почистване на канали все още съществуват такива, които са обрасли в блатна растителност, наслоена гнила маса по дъното, като по този начин се нарушава пропускателната способност и всеки сезон при валежи се увеличава риска посевите да се залеят от вода.

Това налага засилване вниманието към осигуряване на допълнително напояване, свързано с подобряване състоянието на съществуващата поливна инфраструктура и съоръжения, както и увеличаване на поливните площи.

Продължава тенденцията за увеличаване дела на арендуване на земеделска земя от физически и юридически лица арендатори, за сметка на частни лица, обработващи сами собствената си земя и коооперациите. От съществуващите на територията на област София град 14 бр. кооперации ефективно работят около 3 бр., регистрирани по Закона за кооперациите. Поради настъпили финансови затруднения и липса на техника, частните стопани и кооперациите предоставят под аренда земята си.

**ОЧАКВАНИЯ НА ЗЪРНОПРОИЗВОДИТЕЛИТЕ ПРЕЗ 2022 Г. :**

* Получаване на финансовите средства по схеми и мерки за Директните плащания;
* Засилване интереса от страна на стопаните към уедряване на обработваните площи, чрез сключване на споразумения за ползване.
* По-високи изкупни цени на произведената продукция.

Повишеното търсене на екологично чисти продукти в световен мащаб е предпоставка за развитие на екологично чисто растениевъдство и животновъдство. Чрез развитието на биологично земеделие би могло да се постигне баланс между производството на хранителни продукти, спазване условията за опазване на околната среда и намаляване на безработицата. Целта на биологичното производство е разширяване на земеделската дейност чрез използване на селскостопанските земи в съответствие с изискванията за опазване на околната среда. От друга страна, наличието на вече разработени пустеещи земи би благоприятствало стимулирането при определени условия на земеделски производители за започване на биологично производство.

Почвено-климатичните условия, наличието на необходимата инфраструктура, опита и традициите на местните земеделски производители са предпоставка за интензивно развитие на отрасъла. Необходимо е да се търсят инвестиции за обновление на нови техники и технологии, сортове и видове, водещи до подобряване на качеството на произвежданите селскостопански продукти.

**11.2. ПРОГНОЗА ЗА РАЗВИТИЕ НА ЖИВОТНОВЪДСТВОТО:**

Развитието на животновъдството в област София-град като цяло зависи изключително от благоприятното развитие на растениевъдството и добрите години в агрометеорологично отношение. Голяма част от животновъдните стопанства разчитат на собствена фуражна база, както за концентрираните, така и за грубите фуражи. Пазарните цени на фуражите и изкупните цени за килограм живо тегло и литър мляко са лимитиращите фактори, които ще оказват своето влияние върху развитието на подотрасъла.

В огромната си част животновъдните стопанства са полупазарни и задоволяват част от собствените си потребности от месо, мляко, яйца и т.н. Тенденцията за намаляване на наличния брой женски продуктивни животни в област София през последните години не е за сметка на намаляване на общата продукция. Все повече стопани разбират смисъла от отглеждането на по-високо продуктивни животни.

Необходимо е местните жители да търсят и използват наличните ресурси чрез развитието на различни форми на коопериране и асоцииране. Възможните дейности са чрез създаване на необходимите условия за разнообразяване на икономическия живот и насочване към алтернативни дейности, създаване на условия за увеличаване способността на населението от селските райони да усвояват субсидиите от ЕС.

**ОСНОВНИ ЦЕЛИ И ДЕЙНОСТИ ПРЕЗ 2022 г.**

Основните дейности на Дирекцията са насочени към изпълнение на държавната политика в областта на земеделието за насърчаване развитието на конкурентоспособно земеделие, при устойчиво управление на природните ресурси, и спазване на високи стандарти за безопасност на храните и хуманно отношение към животните, както и подобряване качеството на живот.

Приоритетите и целите на Дирекцията за постигане през 2022 г. са в съответствие с Националната програма за развитие – България, както следва:

* Провеждане на информационна кампания за разясняване на възможностите на държавни помощи за насърчаване на хуманно отношение към животните;
* Насърчаване на биологично производство;
* Съдействие на земеделските стопани за включване и усвояване в максимална степен на предлаганите държавни помощи и европейски средства за финансиране на земеделието, като инструмент за решаване на проблемни и приоритетни насоки в земеделската политика;
* Информационна кампания непосредствено преди започване на кампания Директни плащания – 2022 г.;
* Насърчаване на производителите за дейности към модернизиране и възстановяване на хидромелиоративната инфраструктура за ефективно използване на водните ресурси;
* Подобряване качеството на предлаганите административни услуги от страна на работещите експерти в ОДЗ и ОСЗ;
* Подобряване на достъпа до информация, събирана и обобщавана в ОД „Земеделие” София-град;
* Публикуване на информация и набор на данни на портала на отворени данни.

**ПРЕДЛОЖЕНИЯ И ИДЕИ ЗА ПОДОБРЯВАНЕ РАБОТАТА НА**

**ОД ”ЗЕМЕДЕЛИЕ” - СОФИЯ-ГРАД**

Областна дирекция „Земеделие” – София-град подпомага Министъра на земеделието, при провеждането на държавната политика в областта на земеделието, както и по прилагането на Общата селскостопанска политика на Европейския съюз на територията на областта.

През 2021 г. възникнаха известни затруднения по отношение изпълнението на част от възложените ни служебни задължения, поради текучеството на кадри, което е вследствие от разширяване правомощията на Областните дирекции Земеделие, респективно на Общинските служби по земеделие, както и ниското ниво на заплащане на служителите. Ето защо считам, че е необходимо да бъдат предвидени финансови средства за организиране и провеждане на обучения, както на новопостъпилите служители, така и на служителите от ОСЗ и ОДЗ по изменения и актуализиране на използваните софтуери, в съответствие с непрекъснато изменящата се нормативна уредба, както и с въведените от края на 2019 г. изисквания за дигитална компетентност на служителите.

В заключение бих искал да отбележа, че в резултат на проявената отговорност, професионализъм и създадената организация на работния процес в ОДЗ – София-град мога да определя 2021 г. като успешна.

ОДЗ – София-град споделя дългосрочната визия на Министерство на земеделието за превръщане на земеделието в привлекателна стопанска дейност, с изграждането на конкурентни и икономически устойчиви земеделски стопанства, оптимизиране ползването на земеделските земи, повишаване ефективността на земеделското производство, стабилизиране на пазарите на земеделски продукти и цялостна защита на интересите на земеделските стопани.

**ИНЖ. ЯНКО ЯНКОВ /П/**

*Директор на ОД „Земеделие“ – София-град*